Jelaskan Cuti keagamaan Kristian dari Kristian di Malaysia dalam bahasa melayu

Hari Krismas ialah hari cuti umum di Malaysia dan dirayakan lebih dari segi komersil tanpa banyak unsur-unsur kerohanian.  Aktivis-aktivis Kristian kadang kalanya membeli ruang iklan di akhbar-akhbar pada hari Krismas atau Easter. Ini biasanya hanya boleh dilakukan di akhbar-akhbar berbahasa Inggeris dan tidak pada setiap tahun. Rencana pengarang biasanya membuat ucapan meraikan Krismas.

Pada 2004,  pihak kerajaan mengatur majlis sambutan Hari Krismas pada peringkat nasional. Namun begitu, ia dikatakan, secara tidak rasmi melarang penggunaan simbol-simbol keagamaan Kristian dan gita puja / hymn yang menyebut nama Jesus Christ. Upacara itu ditaja bersama oleh Kementerian Kesenian, Kebudayaan dan Warisan Malaysia, Kerajaan Negeri Selangor dan Persekutuan Kristian Malaysia CFM. Sultan Selangor(telah mangkat) dan Raja Perempuan Selangor mencemar duli menghadiri upacara yang ditayangkan di segenap pelosok negara majoriti Islam Malaysia bersama Perdana Menteri dan beberapa ahli kabinet kerajaan.

OC Lim, bekas peguam yang menjadi paderi Jesuit, pengarah Pusat Penyelidikan Katolik dan Pembantu Paderi Mukim /Parish Priest gereja St. Francis Xavier membuat bantahan rasmi. Katanya "Menghalang nyanyian karol dan memperalat Krismas untuk kepentingan politik adalah melampau, memalukan dan merupakan satu pencabulan".  Katanya lagi "Memanggil majlis itu satu upacara kebudayaan (seperti yang dirasionalkan oleh ahli-ahli politik Kristian yang lebih politik dari berjiwa Kristian) sama seperti merendahkan martabat Jesus kepada seorang sej budaya seperti Confucius."

Setiausaha Am CFM,Rev Dr Hermen Shastri menyatakan bahawa pihak kerajaan tidak ingin "sebarang perkara yang menghina Islam" berlaku semasa majlis rumah terbuka tersebut.

Menteri Kesenian, Kebudayaan dan Warisan Malaysia, YB Dr Rais Yatim kemudiannya menafikan larangan seperti itu dikeluarkan, baik "secara rasmi mahupun tidak rasmi". Beliau juga menambah, "tidak ada salahnya menyanyikan lagu-lagu seperti Silent Night dan Merry Christmas" yang merupakan "lagu-lagu ceria untuk perayaan tersebut"

Lee Min Choon, penasihat undang-undang kepada CFM dan  Evangelikal Nasional Christian Fellowship /National Evangelical Christian mengeluarkan kenyataan yang berbunyi "Ia bermakna gereja-gereja dibenarkan meraikan Krismas seperti biasa. Jika tidak, perayaan itu akan hilang maknanya". ""Semua pihak sepatutnya menaruh kepercayaan kepada hasrat kerajaan dan menyambut Krismas seperti biasa dan memperlihatkan keimanan mereka".